हिसुआ के लाल अभिषेक के नेतृत्व में झारखंड की टीम ने हैदराबाद में आयोजित अंडर 17 टेनिस क्रिकेट जूनियर नेशनल चैंपियनशिप पर कब्जा जमा लिया। झारखंड की टीम की कप्तानी हिसुआ के बढही बिगहा मुहल्ले के अभिषेक रंजन कर रहे थे। झारखंड की टीम की जीत पर झारखंड के अलावे हिसुआ में भी जश्न मनाए जा रहा है। अभिषेक के सगे-संबंधियों एवं दोस्तों में खुशी का माहौल है । लोग अभिषेक की कप्तानी और मैच में उसके बेहतर पारी की चर्चा कर रहे हंै। इस संबंध में झारखंड स्टेट टेनिस क्रिकेट एसोसिएशन के कोऑर्डिनेटर निशांत सिंह ने बधाई देते हुए बताया कि नेशनल चैंपियनशिप में छत्तीसगढ़, ओड़िसा, झारखंड, आंध्र प्रदेश ,उत्तर प्रदेश सहित कुल सोलह राज्यों की टीमें हिस्सा ले रही थी। फाइनल मैच हैदराबाद में ओडिशा और झारखंड के बीच खेला गया था। मैच में पहले बल्लेबाजी करते हुए झारखंड ने 94 रन बनाए थे।